P R O J E K T S

**Saistošie noteikumi**

Rēzeknē

2017.gada \_\_\_septembrī Nr.\_

**APSTIPRINĀTI**

 Rēzeknes novada domes

 2017.gada \_.septembra sēdē

 (protokols Nr.\_\_, \_\_.§)

**„Grozījumi Rēzeknes novada pašvaldības 2014.gada 16.oktobra saistošajos noteikumos Nr.45 „Par nekustamā īpašuma nodokli Rēzeknes novadā”".**

Izdoti saskaņā ar likuma „Par nekustamā īpašuma nodokli”

2.panta 8.1 daļu,

3.panta pirmās daļas ievaddaļu

Izdarīt Rēzeknes novada pašvaldības 2014.gada 16.oktobra saistošajos noteikumos Nr.45 „Par nekustamā īpašuma nodokli Rēzeknes novadā” (parakstīti 16.10.2014., stājušies spēkā 31.10.2014.), turpmāk tekstā – Saistošie noteikumi, šādus grozījumus:

1. Izteikt 1.punktu šādā redakcijā:

Saistošie noteikumi (turpmāk – noteikumi) nosaka kārtību, kādā Rēzeknes novada pašvaldība īsteno ar likumu „Par nekustamā īpašuma nodokli” deleģētās tiesības nekustamā īpašuma nodokļa piemērošanā attiecībā uz Rēzeknes novada administratīvajā teritorijā esošajiem nekustamajiem īpašumiem.

1. Izteikt 9.punktu šādā redakcijā:

Nekustamā īpašuma nodokļa aprēķinu par daudzdzīvokļu dzīvojamām mājām (to daļām), kas ierakstītas zemesgrāmatā uz pašvaldības vārda, un pašvaldībai piederošo vai piekritīgo zemi, uz kuras šīs mājas atrodas, veic un maksāšanas paziņojumus sagatavo Rēzeknes novada pašvaldības Zemes pārvaldības dienests.

1. Papildināt saistošos noteikumus ar nodaļu “IV1. Nekustamā īpašuma nodokļa likmes” un izteikt to šādā redakcijā:

**IV1 Nekustamā īpašuma nodokļa likmes**

101. Nekustamā īpašuma nodokļa likmes – 0,2% no kadastrālās vērtības, kas nepārsniedz 56915 *euro*, 0,4% no kadastrālās vērtības daļas, kas pārsniedz 56915 *euro*, bet nepārsniedz 106715 *euro*, un 0,6% no kadastrālās vērtības daļas, kas pārsniedz 106 715 *euro* – piemēro dzīvokļa īpašuma sastāvā esošai ēkas daļai, kuras lietošanas veids ir dzīvošana, un šai daļai piekrītošajai koplietošanas telpu platībai, viena dzīvokļa mājām, divu vai vairāku dzīvokļu mājām, kas nav sadalītas dzīvokļa īpašumos, kā arī telpu grupām nedzīvojamās ēkās, kuru lietošanas veids ir dzīvošana, ja šie nekustamā īpašuma nodokļa objekti (turpmāk – objekti) netiek izmantoti saimnieciskās darbības veikšanai, izņemot valsts, pašvaldības un pašvaldības kapitālsabiedrību īpašumā vai valdījumā esošos objektus, kuri nav iznomāti vai izīrēti:

101.1. fizisko personu īpašumā, tiesiskajā valdījumā vai lietošanā esošajiem objektiem, ja konkrētā objekta vai tā atbilstošās daļas īpašnieka, tiesiskā valdītāja vai lietotāja deklarētā dzīvesvieta taksācijas gada 1. janvārī plkst. 0.00 ir Rēzeknes novada teritorijā vai arī konkrētajā objektā taksācijas gada 1. janvārī plkst. 0.00 dzīvesvieta ir deklarēta vismaz vienai personai. Ja objektā taksācijas gada 1. janvārī plkst. 0.00 dzīvesvieta nav deklarēta nevienai personai, un šī objekta atbilstošās daļas īpašnieka, tiesiskā valdītāja vai lietotāja deklarētā dzīvesvieta taksācijas gada 1.janvārī plkst. 0.00 nav Rēzeknes novada teritorijā, piemēro nekustamā īpašuma nodokļa likmi 1,5% apmērā no objekta kadastrālās vērtības;

101.2. juridisko personu, individuālo komersantu, ārvalstu komersantu un to pārstāvniecību īpašumā, tiesiskajā valdījumā vai lietošanā esošajiem objektiem, ja objekts ir izīrēts dzīvošanai, no nākamā mēneša pēc īres tiesību nostiprināšanas zemesgrāmatā, un ja taksācijas gada 1. janvārī plkst. 0.00 tajā dzīvesvieta ir deklarēta vismaz vienai personai. Ja šajā objektā taksācijas gada 1. janvārī plkst. 0.00 dzīvesvieta nav deklarēta nevienai personai, piemēro nekustamā īpašuma nodokļa likmi 1,5% apmērā no objekta kadastrālās vērtības.

102. Saistošo noteikumu 101.2. apakšpunktā noteiktajos gadījumos nekustamā īpašuma nodokļa likmi 1,5% apmērā no objekta kadastrālās vērtības piemēro ar nākamo mēnesi pēc tam, kad:

102.1. dzēsts zemesgrāmatas nostiprinājums par īres tiesībām objektā;

102.2. izbeidzies zemesgrāmatas nostiprinājumā norādītais objekta īres tiesību termiņš, ja zemesgrāmatā nav iesniegta informācija par īres tiesību termiņa pagarinājumu vai dzēšanu;

102.3. izbeidzies par objektu noslēgtais īres līgums, ja tas izbeidzies pirms zemesgrāmatas nostiprinājumā norādītā īres tiesību termiņa beigām. Šādā gadījumā nodokļa maksātājam ir pienākums viena mēneša laikā pēc līguma izbeigšanās informēt pašvaldību par īres līguma izbeigšanos pirms termiņa.

103. Ja nekustamais īpašums uz kopīpašuma tiesību pamata pieder vairākām personām vai atrodas kopvaldījumā, nekustamā īpašuma nodokļa likmi nosaka, ņemot vērā katram kopīpašniekam piederošo ēkas domājamo daļu kadastrālo vērtību.

104. Pārējiem nekustamā īpašuma nodokļa objektiem tiek piemērotas likumā “Par nekustamā īpašuma nodokli” noteiktās likmes.

Domes priekšsēdētājs M.Švarcs